Herra forseti . Já , í sjálfu sér er það makalaust að menn skuli taka þennan pól í hæðina og af þeirri ástæðu einni , þ.e. af afleiðingum fyrir garðyrkju og fleiri fyrirtæki , held ég að menn ættu að hafa komist að þeirri niðurstöðu að þetta sé ekki þess virði , að það sé betra að hugsa sig um , taka sér tíma til umhugsunar og fara betur ofan í málið , gaumgæfa það betur , leita meiri upplýsinga og eins og hér hefur komið fram í þessari umræðu , að gera almennilega úttekt á fjárhagslegum afleiðingum þess fyrir land og lýð að taka þetta inn með þeim hætti sem við gerum . En eins og fram hefur komið í umræðunni að þar sem þetta er þingsályktunartillaga þá þarf ekki kostnaðarmat . Þetta er öðruvísi en með lagafrumvarp vegna þess að þar þarf kostnaðarmat . En í þingsályktunartillögu um þetta risavaxna mál þarf ekki kostnaðarmat . En ég ætlaði að spyrja hv. þingmann hvort hann væri mér ekki sammála um að það ( Forseti hringir . ) væri betra að fara sér hægt í þessu máli , taka sér tíma til að gaumgæfa það og gera fjárhagslega úttekt .